Eesti laul 2012

**"Eesti laul 2012"** oli neljas "Eesti laulu" võistlus ja 19. Eurovisiooni lauluvõistluse Eesti eelvoor.

Lauluvõistluse poolfinaalid toimusid 18. veebruaril ja 25. veebruaril 2012 Eesti Televisiooni neljandas stuudios. Finaal toimus avaliku kontserdina Nokia Kontserdimajas 3. märtsil 2012. Õhtujuhid olid Piret Järvis (poolfinaalid ja finaal), Taavi Teplenkov (finaal) ja Tiit Sukk (finaal). Lauluvõistlust korraldas Eesti Rahvusringhääling ning see kanti üle ETV vahendusel. Võitja sai Eesti Autorite Ühingult auhinnaks 2000 euro suuruse stipendiumi ning ta saadeti esindama Eestit 2012. aasta Eurovisiooni lauluvõistlusele Bakuus.

## Reeglid
Lauluvõistlusel osalevatele lauludele on avalikustamise, laulu esitajate ja autorite ning laulu pikkuse kohta kehtestatud mitmed reeglid.

Osalevate laulude sõnu ega viisi ei tohi avalikustada enne 1. septembrit 2011. Laul võib olla kuni kolm minutit pikk. Laval võib olla kuni kuus inimest ning nad peavad olema sündinud enne 22. maid 1996 ehk peavad olema 2012. aasta Eurovisiooni lauluvõistluse esimeseks poolfinaaliks vähemalt 16-aastased. Võistlusele on lubatud ainult laulud, mille autorid ja esitajad on Eesti Vabariigi kodanikud või residendid.

### Formaat
Lauluvõistlus oli kolmevooruline, koosnedes eelvoorust, kahest poolfinaalist ja finaalist. Eelvoorus valis muusikaekspertidest koosnev žürii poolfinaalidesse 20 lugu. Poolfinaalides osalevad lood salvestati Eesti Televisiooni neljandas stuudios ning salvestised esitati telepublikule ja žüriile hindamiseks 18. ja 25. veebruaril 2012. Žürii ja telepubliku punktide liitmisel pääses mõlemast poolfinaalist finaali viis laulu. Finaal toimus avaliku kontserdina Nokia Kontserdimajas 3. märtsil 2012. Ka finaal oli kahevooruline: esimeses voorus võistles kõik 10 finalisti, kellest kaks žürii ja publiku punktide liitmisel enim punkte kogunud osalejat pääses edasi. Teises voorus osutus võitjaks see laul, mis kogus telefonihääletusel rohkem hääli.

Žürii- ja telefonihääletuse tulemusel tekkiva lugude järjestuse põhjal taandati punktid ühest kümneni: 10 punkti läks enim punkte või hääli kogunud laulule ning 1 punkt kõige vähem hääli kogunud laulule. Žürii ja publiku punktide liitmisel tekkiva järjestuse alusel selgusid edasipääsejad poolfinaalides ja finaali esimeses voorus.

## Eelvoor
Võistlusele laulude esitamise tähtaeg oli 12. detsember 2011 kell 15.00. Laekus 159 lugu, mis oli lauluvõistluse senine rekord.

15. detsembril kuulas laekunud lood üle 11-liikmeline žürii, kelle ülesanne oli neist valida 20 poolfinalisti. Tulemused avalikustas lauluvõistluse peaprodutsent Heidy Purga sama päeva õhtul ETV telesaates "Ringvaade".

Žüriisse kuulusid Owe Petersell (Raadio Elmar), Toomas Puna (Sky Plus), Erik Morna (Raadio 2), Iiris Vesik (muusik), Hannaliisa Uusma (muusik), Valner Valme (Postimees), Siim Nestor (Eesti Ekspress), Henry Kõrvits (muusik), Olavi Paide (RUUT, produtsent), Koit Raudsepp (Raadio 2) ja Ingrid Kohtla (ETV).

## Esimene poolfinaal
* Toimus 18. veebruaril 2012 ETV stuudios, teleülekanne ETV-s algas kell 21.35.
* Toimus žürii- ja telefonihääletus.
* Žüriisse kuulusid Eda-Ines Etti, Owe Petersell, Erik Morna, Tõnis Kahu, Els Himma, Mart Niineste, Sven Grünberg, Olav Osolin, Veronika Portsmuth, Valner Valme ja Jalmar Vabarna.
* Žüriihääletuse tulemusel tekkinud järjestuse alusel jagati kõige enam punkte kogunud laulule 10 punkti ning kõige vähem kogunud laulule 1 punkt. Samasugune punktide jaotus tehti ka telefonihääletuse tulemuse põhjal ning žürii ja publiku punktide liitmisel tekkinud järjestus moodustas lõpliku tulemuse.
* Finaali pääses viis enim punkte kogunud lugu.

## Teine poolfinaal
* Toimus 25. veebruaril 2012 ETV stuudios.
* Toimus žürii- ja telefonihääletus.
* Žüriisse kuulusid Eda-Ines Etti, Owe Petersell, Erik Morna, Tõnis Kahu, Els Himma, Mart Niineste, Sven Grünberg, Olav Osolin, Veronika Portsmuth, Valner Valme ja Jalmar Vabarna.
* Žüriihääletuse tulemusel tekkinud järjestuse alusel jagati kõige enam punkte kogunud laulule 10 punkti ning kõige vähem kogunud laulule 1 punkt. Samasugune punktide jaotus tehti ka telefonihääletuse tulemuse põhjal ning žürii ja publiku punktide liitmisel tekkinud järjestus moodustas lõpliku tulemuse.
* Finaali pääses viis enim punkte kogunud lugu.

## Finaal
* Toimus 3. märtsil 2012 avaliku kontserdina Nokia Kontserdimajas.
* Osales 10 laulu, mis pääses edasi eelnenud poolfinaalidest.
* Finaal oli kahevooruline.
* Žürii liikmed olid Ivo Linna, Hanna-Liina Võsa, Eda-Ines Etti, Toomas Puna, Ewert Sundja, Heini Vaikmaa, Helen Sildna, Madis Aesma, Owe Petersell ja Koit Toome.
* Esimeses voorus toimus žüriihääletus ja telefonihääletus. Žüriihääletuse tulemusel tekkinud järjestuse alusel jagati kõige enam punkte kogunud laulule 10 punkti ning kõige vähem kogunud laulule 1 punkt. Ka telefonihääletuse tulemuse põhjal tekkinud järjestuse alusel jagati lauludele punkte ühest kümneni. Žürii ja publiku punktide liitmise järel pääses kaks enim punkte kogunud laulu finaali teise vooru.

### I voor

#### Žürii punktid

### II voor
* Teises voorus osales kaks esimeses voorus enim punkte kogunud laulu. Võitja kuulutati välja telefonihääletuse tulemuse põhjal.
* Võitja sai auhinnaks Eesti Autorite Ühingult 2000 eurot ning ERR saatis ta Eestit esindama Bakuus toimuvale 2012. aasta Eurovisiooni lauluvõistlusele.

## Naasevad artistid

* Janne Saar – eelmine kord osales võistlusel 2009 (5. koht)
* Lenna – eelmine osalemine 2010 (2. koht)
* Malcolm Lincoln – eelmine osalemine 2010 (1. koht)
* Mimicry – eelmine osalemine 2010 (8. koht), 2011 (10. koht)
* Orelipoiss – eelmine osalemine 2011 (3. koht)
* Traffic – eelmine osalemine 2009 (2. koht)
* Violina – eelmine osalemine 2010 (3. koht)

## Vaata ka
* Eurovisiooni lauluvõistluse Eesti eelvoor
* Eesti Eurovisiooni lauluvõistlusel
* 2012. aasta Eurovisiooni lauluvõistlus

## Viited

## Välislingid
* Eesti Laulu ametlik koduleht